กระทรวงคมนาคม เตรียมเปิดเดินรถไฟเส้นทางอรัญประเทศ – ปอยเปต เชื่อมต่อโครงข่ายคมนาคมระหว่างประเทศไทย – กัมพูชา
กระทรวงคมนาคม เตรียมเปิดเดินรถไฟเส้นทางอรัญประเทศ – ปอยเปต เชื่อมต่อโครงข่ายคมนาคมระหว่างประเทศไทย – กัมพูชาอีกครั้งนายอาคม เติมพิทยาไพสิฐ รัฐมนตรีว่าการกระทรวงคมนาคม พร้อมคณะผู้บริหารกระทรวงคมนาคม ลงพื้นที่ตรวจติดตามความก้าวหน้าการดำเนินงาน การบริหารจัดการพื้นที่ภายใน และการบริหารจัดการเพื่อรองรองรับผู้โดยสาร สถานีรถไฟด่านพรหมแดนบ้านคลองลึก (สถานีชั่วคราว) อำเภออรัญประเทศ จังหวัดสระแก้ว และตรวจแนวเส้นทางรถไฟเพื่อเตรียมความพร้อมเปิดเดินรถเส้นทางอรัญประเทศ – ปอยเปต เชื่อมต่อโครงข่ายคมนาคมระหว่างประเทศไทย – กัมพูชา บริเวณสถานีรถไฟด่านพรมแดนบ้านคลองลึก อำเภออรัญประเทศ จังหวัดสระแก้วก่อนที่จะมีการเปิดเดินรถระหว่างประเทศอีกครั้งในวันที่ 22 เมษายนนี้ หลังจากหยุดให้บริการเดินรถไปเมื่อปี 2508การรถไฟแห่งประเทศไทย ดำเนินการปรับปรุงเส้นทางรถไฟ เชื่อมระหว่างประเทศไทยและกัมพูชา โดยเสริมความมั่นคงของทาง เปลี่ยนหมอน ราง เครื่องยึดเหนี่ยวราง ประแจ และปรับปรุงหินโรยราง และก่อสร้างสะพานรถไฟแล้วเสร็จสมบูรณ์ และอยู่ระหว่างการเจรจาจัดทำบันทึกข้อตกลงการเดินรถระหว่าง 2 ประเทศ คาดว่าจะได้ข้อสรุปและลงนามในบันทึกข้อตกลงฯ ประกอบพิธีมอบขบวนรถจักรดีเซลราง จำนวน 1 ขบวน เพื่อเป็นสัญลักษณ์ความสัมพันธไมตรีอันดีของทั้งสองประเทศในเร็วๆ นี้ สำหรับการเปิดเดินรถไฟเส้นทางดังกล่าว จะช่วยเพิ่มความสะดวก รวดเร็วในการเดินทางของประชาชน การขนส่งสินค้าทางรางของประเทศไทยและกัมพูชา สนับสนุนการเปิดประชาคมเศรษฐกิจอาเซียน และส่งเสริมการท่องเที่ยวระหว่างประเทศ